Simon Pietari seisoi lämmittelemässä. Miehet sanoivat hänelle: -
"Et kai sinäkin ole hänen opetuslapsiaan?"
"En ole", Pietari kielsi.
Mutta muuan ylipapin palvelija, sen miehen sukulainen, -
jolta Pietari oli lyönyt korvan irti, sanoi hänelle: -
"Kyllä minä näin sinut siellä puutarhassa hänen seurassaan."
Pietari kielsi taas, ja samassa lauloi kukko.
Kaifaksen luota Jeesus vietiin maaherran palatsiin.
Oli varhainen aamu.
Juutalaiset eivät itse menneet palatsiin sisälle, -
etteivät saastuisi vaan voisivat syödä pääsiäisaterian.
Niinpä Pilatus tuli ulos heidän luokseen ja kysyi: -
"Mistä te syytätte tätä miestä?"
He vastasivat: "Jos hän ei olisi rikollinen, -
emme luovuttaisi häntä sinulle."
"Pitäkää itse hänet", Pilatus sanoi, -
"ja tuomitkaa hänet oman lakinne mukaan." Mutta juutalaiset sanoivat: -
"Meidän ei ole lupa tuomita ketään kuolemaan."
Näin tapahtui, jotta Jeesuksen sanat kävisivät toteen.
Hän oli aiemmin ilmaissut, millainen tulisi olemaan hänen kuolemansa.
Pilatus meni takaisin palatsiin, käski tuoda Jeesuksen eteensä -
ja kysyi häneltä: "Oletko sinä juutalaisten kuningas?"
Jeesus vastasi: "Itsekö sinä niin ajattelet, -
vai ovatko muut sanoneet minusta niin?"
Pilatus sanoi: "Olenko minä mikään juutalainen?
Oma kansasi ja ylipapit sinut ovat minulle luovuttaneet.
Mitä sinä olet tehnyt?"
Jeesus vastasi: "Minun kuninkuuteni ei ole tästä maailmasta.
Jos se kuuluisi tähän maailmaan, minun mieheni olisivat taistelleet, -
etten joutuisi juutalaisten käsiin.
Mutta minun kuninkuuteni ei ole peräisin täältä."
"Sinä siis kuitenkin olet kuningas?" Pilatus sanoi.
Jeesus vastasi: "Itse sinä sanot, että olen kuningas.
Sitä varten minä olen syntynyt ja sitä varten tullut tähän maailmaan, -
että todistaisin totuuden puolesta.
Jokainen, joka on totuudesta, kuulee minua."
"Mitä on totuus?" kysyi Pilatus.
Tämän sanottuaan Pilatus meni taas ulos juutalaisten luo ja sanoi heille: -
"En voi havaita hänen syyllistyneen mihinkään rikokseen.
Tapana on, että minä pääsiäisjuhlan aikana teidän mieliksenne -
päästän vapaaksi yhden vangin.
Tahdotteko, että vapautan juutalaisten kuninkaan?"
Silloin he alkoivat huutaa: "Ei häntä! Päästä Barabbas!"
-- Barabbas oli rosvo.
Nyt Pilatus käski ruoskia Jeesuksen.
Sotilaat väänsivät orjantappuroista kruunun hänen päähänsä -
ja pukivat hänet purppuranpunaiseen viittaan.
Toinen toisensa jälkeen he tulivat hänen eteensä ja sanoivat: -
"Ole tervehditty, juutalaisten kuningas", -
ja läimäyttivät häntä kasvoihin.